Быў некалі ў горадзе Жыткавічы дыспансер для хворых туберкулёзам. Неўзабаве яго закрылі, а памяшканні засталіся. Тады галоўны ўрач цэнтральнай бальніцы вырашыў адкрыць раённы пансіянат для адзінокіх старых. Кіраваць назначыў самую руплівую медсястру — Ніну Махнач. Па волі лёсу да Ніны Іванаўны траплялі адны жанчыны. У кожнай свая гаротная доля. Ці памерлі ўсе родныя, ці дзеці проста кінулі старэнькую маці ў вёсцы дажываць свой век. Сёння ў пансіянаце іх — больш за дваццаць...